Hoitajien virta pois alalta on yksi hallitusohjelman 0,7-hoitajamitoituksen suurimmista ongelmista.

Lähihoitajaopiskelija Juulianna Mikkonen tuo teen ja munkin Carita Servolle. ”Carita on mahtava, kun hän pystyy kertomaan, miten hoitotoimet onnistuivat”, sanoo Mikkonen.­

Valtavassa määrässä suomalaisia vanhusten hoivakoteja työntekijöitä on liian vähän tai he eivät ole tehtäväänsä päteviä, kävi ilmi kevään mittaan.

Nyt Antti Rinteen (sd) hallitus on kirjannut ohjelmaansa 0,7-vähimmäishoitajamitoituksen vanhustenhoitoon.